Tidligere i The Big Bang Theory...
Jeg er bare ikke sikker på om Emily og jeg er de rette for hinanden.
Har det noget at gøre med den pige du drak kaffe med?
Mener du den stærke, sexede engel jeg tænker på hele tiden. Måske?
Jeg skal finde på en stor ide, så jeg kan tjene penge.
- Der er intet, der stopper dig. - Nemt for dig at sige.
Dig og Sheldon har allerede opfundet jeres superflydende heliummodel.
Det er bare forskning, vi vil aldrig tjene penge på det.
Glem helium. Den rigtige supervæske er frugtpunchen i denne kop.
Det minder mig om min fars hemmelig-for-mor juice.
Måske er det en ide. Et stifindersystem for fulde folk.
Det er opfundet, det hedder Uber.
I jeres super-afkølede heliumeksperimenter, -
- lavede I så kvante hvirvler?
- Ja, hvorfor? - Hvis I har lavet et stifindersystem, -
- kan I så ikke bruge de hvirvler som et gyroskop?
Det har jeg aldrig tænkt på.
Og da det er i kvantetilstand, vil det have en uendelig velholdenhed.
Banebrydende åbenbarelser, tropiske drinks, -
- dette er som det bedste afsnit af Sex and the City.
OG NU...
Jeg bliver nødt til at spørge. Hvorfor har du butterfly på?
Jeg har aldrig før ansøgt om patent.
Jeg ville gøre et godt indtryk.
Vil du se ud som om dit fornavn er Pee-Wee?
Og du er ingeniør. Så er vitsen slut. Der fik du den.
Kom bare ind.
Se, han har ikke slips på.
Han er patent-advokat, måske ikke en slipsedreng endnu.
Jeg har kigget jeres papirer igennem.
Det ser ud til vi har alt vi skal bruge -
- for at søge om patent på jeres uendelighedsgyroskop.
- Fedt! - Fantastisk.
Så hvad sker der så?
Advokaterne skal undersøge om nuværende patenter overlapper.
Det tror jeg ikke de gør.
Ja, vi lavede vores egen undersøgelse, så...
Det er fint, men jeg tror måske vores er lidt grundigere.
Han er høj i hatten, ham her.
Tænk hvis vi bliver rige af det her?
Hvis vi gør, så køber jeg den bedste kæbehuleskyller i hele verden.
Typisk, en mand kommer til penge, og de ryger direkte op i næsen.
Gennemlæs og underskriv dette dokument, -
- og bekræft at I er klar over at universitetet ejer 75% af patentet.
75%?
Det er helt vildt.
Det er jo vores ide, som stammer fra vores forskning.
Hvordan kan du retfærdiggøre at eje størstedelen?
Sådan gør vi her på universitetet.
Jeg ved hvornår jeg har tabt.
Vent lige lidt. Så vi tre laver alt arbejdet -
- og ender med sølle 25%?
Dr. Hofstadter, universitetet har betalt jeres løn i over ti år.
Tror vi gør det for vores blå øjnes skyld?
Ja, det troede jeg vel indtil du sagde den onde ting.
Og hvad angår hr. Wolowitz, -
- da du er statsansat og udlånt fra NASA, -
- kan du få dit navn på patentet, men...
Du kan ikke være medejer.
Så det kan blive en økonomisk succes, uden at jeg får en pind?
Nogle gange får man en mindeplade.
Det er ikke fair. Vi bør alle få mindeplader.
Jeg beklager, men vi kan ikke skrive under.
Kom, lad os gå.
Tak for din tid.
Et par spørgsmål om mindepladen...
Har du haft nogen morgenkvalme?
Lidt, og det gør det værre at jeg har forbedret lugtesans.
Har det noget med graviditet at gøre?
Ja. Den anden dag kunne jeg lugte hvor Howie havde gemt småkagerne.
Han sagde der ikke var flere vanillekranse.
Men nu kan du selv lave mælk til kagerne.
Hej, drenge. Hej, Penny, -
- jeg er så glad for du kan hjælpe mig. Jeg ved ikke hvad jeg skal gøre.
- Selvfølgelig, lad mig se den. - Se hvad?
Jeg havde ikke talt med Emily siden jeg brød med hende, -
- og hun efterlod den her udenfor min dør med en besked.
"Raj, jeg havde købt den til dig, men kunne ikke returnere den, -
- og tænkte du ville have den. For sent glædelig valentinsdag, Emily."
Det var pænt af hende.
"Pænt," eller prøver hun at manipulere ham?
Skal jeg åbne den? Skal jeg returnere den?
Hvorfor ikke bare åbne den?
Hun blev meget gal, måske er det en voodoodukke -
- med en gaffel lige i kronjuvelerne.
Kunne hun mon finde på at sende dig noget klamt eller farligt?
Jeg ved hvordan vi finder ud af det. Lugt her.
Hun er gravid, hun er ikke en sporhund.
Selvom jeg kan lugte maskinolie, så tror jeg det er metal.
Kom nu, luk den nu op.
I Game of Thrones -
- modtog Balon Greyjoy sin søns kønsdele i en æske.
Det er en god ide at have ekstra.
Hvad er det?
Det er en antik sekstant.
Sømænd brugte den til at finde vej ved hjælp af stjernerne.
Sikke en god gave til en astrofysiker.
Ja, hun er så betænksom.
Hun prøver at få dig tilbage.
Det er præcis hvad jeg ville have givet dig -
- hvis jeg vidste hvad det var, eller hvad du laver.
Ved du hvad, jeg...
Jeg har for meget selvværd -
- til at føle nok skyld til at gå tilbage til hende.
Man behøver ikke være gravid for at vide det er noget ævl.
Nå...
Hvad hvis vi går udenom universitetet og selv tager patent?
Det kan vi ikke. Der står her, at så længe vi arbejder der, -
- så har de hoved-ejerskab til alt vi opfinder.
Så de ejer min ide til en T-shirt, hvor der står "Så dum som geologer."
Så vi kan enten gøre det sammen med universitetet, -
- eller slet ikke.
Uanset hvad, så får jeg ingenting.
Eller hvis vi ender med at tjene penge på det, -
- så kunne Sheldon og jeg dele profitten med dig.
Leonard taler altså om gyroskopet, -
- ikke T-shirten og krusene.
Nu ejer de krusene.
Det er vel en måde at gøre det på. Ville I være okay med det?
Selvfølgelig, vi ville dele profitten i tre dele.
- Det er okay med mig. - Okay, fantastisk.
En kontrakt ville vist være på sin plads.
Ja da, vi kunne vel skrive noget ned.
Men hvem af skulle så være den der...
Du må godt, Sheldon.
Det er hermed en aftale!
Engang fandt jeg en bunke kontrakter under hans seng, det var underligt.
Gad vide hvor meget den kostede hende?
Lad os finde ud af det.
Det er lige meget, det er tanken der tæller.
Ja, ja, og skønhed er noget indre, størrelsen er lige meget. Hvor meget?
Helt ærligt, jeg vil ikke vide det.
Hold da op.
Du kan ikke sige: "Hold da op", og så ikke fortælle det.
De her tingester koster mindst 500 dollar.
Av min arm. Til valentinsdag fik jeg bare et postkort, hvor der stod -
- at min Vermont-bamse var i restordre.
Så hun giver dig en gave til 500 dollar, -
- og så siger du hun ikke vil have dig tilbage?
Måske har du ret.
Eller hun taler sandt og prøver bare at være venlig.
Måske har du ret. Jeg er let at manipulere.
Det er Emily. Hvad skal jeg gøre?
Tag den. Men vær stærk, og hvis hun begynder at græde, -
- så lov ikke noget, og allervigtigst, -
- sæt den på højtaler så vi kan høre med.
- Hej. - Hejsa, det er Emily. Kan du tale nu?
Ja, ja, selvfølgelig. Hvad så?
Var det okay jeg gav dig den gave? Jeg håber virkelig vi kan være venner.
Måske.
Har du lyst til at drikke en kop kaffe med mig?
Hallo?
Undskyld, det tager mig åbenbart irriterende lang tid -
- at beslutte hvad jeg synes!
Jeg savner bare at være sammen med dig.
Det er ikke som om jeg har mistet min ven, men derimod min bedste ven.
Har du måske lyst til at komme over til mig?
Jeg beklager. Det tror jeg ikke er en god ide.
Okay, jeg har det bare rigtig svært, -
- men det er ikke dit problem, men mit.
Jeg vil ikke forstyrre dig igen, -
- men du skal vide at du altid vil være i mit hjerte.
Farvel, Raj. Du er en god fyr.
Farvel, Emily.
Det var altså hårdt.
Ja, men du gjorde det. Jeg er stolt af dig.
Nå, jeg vil ikke forstyrre jeres pigeaften.
Er du sikker på du ikke vil blive?
Ja, jeg har brug for at være lidt alene nu.
Hvis du skifter mening, så er vi her.
Tak.
Hils Emily fra os.
Det skal jeg nok.
Kontrakten ser vist okay ud.
Den er også skrevet med min egen skrifttype, Shelvetica.
Jeg vil gerne sige noget grimt, men det er nu meget pænt.
Jeg er lidt træt, Howie, er du klar til at gå?
Ja, jeg skal bare lige skrive kontrakten under.
Hvad er det?
Der var et problem med min andel af patentet, -
- så vi danner et interessentskab og deler det hele lige.
Sheldon, er det dig der har skrevet kontrakten?
Det kan du tro det er.
Du får masser af sex i aften.
Så du vil skrive under uden en advokat ser på det først?
Jeg har altså skrevet kontrakter siden børnehaven.
Jeg behøvede ingen advokat dengang, -
- og jeg har ikke brug for nogen nu.
Det ved jeg, men...
Bernie, de fandt en måde at undgå at jeg blev snydt.
Det håber jeg sandelig også. Det hele var din ide.
Howards ide var altså baseret på Sheldons matematik.
Alle er involveret i det, okay?
Howards opfindelse, Sheldons matematik, -
- min originale ide om at rum-tid var som en underafkølet væske, -
- som Penny helt sikkert ville have nævnt -
- hvis hun ikke var optaget af en neglerod lige nu.
Hvad?
- Skat, det her er fint. - Okay.
Hvis du vil underskrive en kontrakt som Sheldon har bikset sammen, så fint.
Kan vi lige tale sammen udenfor?
- Okay. - Undskyld os.
Du, Leonard.
Hvad?
Hvis hun ikke synes vi bør ansøge om det patent, -
- så er hun meget pa-tentlig.
Den var god.
Du forstod den. Jeg var bange for den var for intellektuel.
Hvad laver du?
Jeg vil bare sikre mig du har gennemtænkt det.
Hvad er der at gennemtænke?
Vi har en opdagelse som vi vil patentere.
Howie, du er ved at indgå i et interessentskab med Sheldon Cooper.
Hvis du skal komme med fremragende argumenter, -
- så ved jeg ikke om jeg vil tale med dig.
Jeg har forstået det.
Det er sødt at du er bekymret for mig, men jeg kan klare mig selv.
Jeg er ikke bekymret for dig, men for mig.
Gennem min graviditet vil jeg ikke høre dig klage over at Sheldon -
- driver dig til vanvid mere end du plejer.
Her kommer den skudsikre logik igen.
Du har arbejdet sammen med ham før, det gik ikke godt.
Hvorfor er det anderledes denne gang?
Hjælper fostret dig? Det er altså snyd.
- Hallo. - Hej, Raj. Det er Claire, hvordan går det?
Jeg har det fint. Virkelig fint.
Jeg ved ikke hvorfor jeg sagde "virkelig fint", jeg har det jævnt fint.
Jeg ville virkelig lyde selvsikker.
Og det "virkelig" var et rigtigt virkelig, -
- ikke et falsk "virkelig" som det første "virkelig."
Virkelig?
Det ved jeg ikke. Jeg mistede tråden og missede min afkørsel.
Så, hvad så?
Jeg var lige blevet kæreste igen med min gamle fyr, -
- og jeg ville fortælle dig at det ikke gik.
Virkelig? Undskyld, jeg sværger på jeg kender andre ord.
Så hvis du stadig er interesseret...
Ja! Det er jeg bestemt. Absolut. Utvivlsomt.
Jeg ved ikke hvad det sidste betyder, men det er et andet ord jeg kender.
Så hvornår skal vi ses?
Jeg er næsten færdig med mit arbejde, hvad laver du nu?
Lige nu? Altså...
Hvis jeg skal være ærlig, -
- så er jeg på vej hen til min gamle kæreste, fordi hun har det svært, -
- men det er ikke fordi vi skal være kærester igen.
Lad mig gætte, det værste ved at det er forbi, -
- er at hun ikke har sin bedste ven at tale med mere?
Det er præcis det hun sagde! Hvordan ved du dét?
Jeg er en pige, det er første side i drejebogen.
Kunne du sende mig en PDF af den drejebog?
De har været længe derude.
Jeg håber alt er i orden.
Gad vide hvad de taler om.
Hvis I holdt mund, så kunne jeg sige jer det.
Lad som ingenting.
- Hejsa. - Hej.
Er alt i orden med jer?
Ja. Men vi talte, og... -
- jeg er lidt bekymret over at vi tre skal danne et interessentskab.
Foreslår du et selskab med begrænset hæftelse?
For det havde jeg ikke hæftet mig ved.
Sheldon, jeg er ikke bekymret over pengene, men jeres behandling af mig.
Jeg synes ellers jeg er storsindet overfor dig.
Derfor har jeg stillet som betingelse i kontrakten at dine bidrag -
- til vores opfindelse er lige så værdifulde som mine.
Siger du at hans bidrag ikke er så værdifulde som dine?
Nej, det siger jeg ikke, for det gjorde jeg i morges, -
- og Leonard sagde jeg skulle lade være.
Se, det er det der sker hver gang vi arbejder sammen.
Hvad nu hvis Sheldon ikke havde andet valg end at være respektfuld?
Hvad? Er der en knap på ryggen af ham vi ikke kender til?
Nej. Men I kunne tilføje et afsnit i kontrakten -
- om at han ikke kan lave grin med Howard.
Hvordan kan man håndhæve det?
Alle kontrakter jeg indgår, er underlagt mine egen personlige etik.
- Og hans OCD. - Ja, også det.
Og ryk dig. Du skygger på min plads. Flyt dig.
Howard, hvad synes du?
Jeg er med på det.
Godt. Jeg tilføjer det med det samme.
Jubii, en tilføjelse!
- Hallo? - Hejsa, Emily, hør engang.
Jeg er ikke sikker på det er en god ide jeg kommer.
Det forstår jeg godt.
Du må ikke græde.
Okay, så stopper jeg!
- Hallo? - Hejsa, Claire. Jeg har ændret planer.
Fint, gør hvad du vil, men hun manipulerer med dig.
Det tror jeg ikke, hun lød meget ked af det.
Hun sagde vel: "Jeg glædede mig sådan til du kom."
"Jeg har haft sådan en hård dag."
Emily, hør engang.
Jeg beklager, men jeg kan ikke komme forbi.
Hvorfor ikke?
Vi ved vist begge to at hvis jeg kommer, så bliver vi kærester igen, og...
Jeg sagde jeg havde brug for en ven.
Hvad forestiller du dig det handler om?
Jeg ringer tilbage om lidt.
De ændringer jeg har lavet, starter på side fire.
Der står "hvorpå" mange gange.
Du skulle have set det valentinskort han gav mig.
"Punkt tre. Angående dette projekt, -"
- lover dr. Sheldon Cooper at afstå fra alt fornærmende -
- eller respektløst sprog rettet mod Howard Wolowitz, -
- inklusiv, men ikke begrænset til, hån mod ingeniører, hans højde, -
- hans hår, hans tøj -
- og hans vanvittige påstand om at filmen Ghost Rider -
"- var, citat, 'Ikke så værst.'"
Vent, måske bør kontrakten også indeholde et forbud mod fornærmelser mod mig?
- Kan du stadig godt lide koriander? - Ja.
Det giver mig intet valg.
Okay, lad os skrive under.
Vent. Hvad er det for nogle ændringer på side seks?
Sheldon, hvad har du nu lavet?
Det kunne jeg sige mig selv.
"25% af profitten som tilkommer Sheldon Cooper skal gå til et legat -
- til Howard og Bernadette Wolowitz' førstefødte."
Sheldon, det er så pænt af dig.
Det slår den sparkedragt jeg ville købe i H&M.
Det er meget storsindet, Sheldon.
Jeg har altid prioriteret uddannelse højere end penge.
Og det at I havde brug for en skriftlig garanti for respekt, -
- fik mig til at indse hvor affærdigende jeg har været overfor dine bidrag.
Det sætter jeg pris på.
Og jeg håber at dette legat kan redde jeres barn -
- fra en ingeniørs mangelfulde uddannelse og liv.
- Sheldon. - Hvad? Jeg har ikke skrevet under endnu.
Jeg hører hvad du siger, men jeg har kendt Emily længe, -
- og jeg synes tvivlen bør komme hende til gode.
Det er dit liv, men du ved hvordan det her ender.
Ja, det gør jeg faktisk.
Jeg trøster hende fordi jeg er en omsorgsfuld og god ven, -
- som selvfølgelig kommer når hun har brug for nogen at tale med.
God snak.
Oversættelse: Lotte Udsen, Deluxe